Diari Oficial de la Generalitat Valenciana


Sumari del DOGV 8012, del 31-03-2017 (2017/2702)

Extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la primera inscripció, en el Registre de Fundacions de la Comunitat Valenciana, de les entitats Fundació de la Comunitat Valenciana, Cultural, Valencianista i Republicana Constantí Llombart i Fundació CICAL de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2702


Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Extracte

Extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la primera inscripció, en el Registre de Fundacions de la Comunitat Valenciana, de les entitats Fundació de la Comunitat Valenciana, Cultural, Valencianista i Republicana Constantí Llombart i Fundació CICAL de la Comunitat Valenciana. [2017/2702]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
- Resolució de data 3 de gener de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació de la Comunitat Valenciana, Cultural, Valencianista i Republicana Constantí Llombart, amb el número 602V i classificar-la amb caràcter cultural, sota la tutela del Protectorat que exerceix la Generalitat. El seu domicili radicarà al carrer Benicarló, 25, escala A porta 8, de València, codi postal 46182.  
  
Fins i activitats:  
«La Fundació té per objecte:  
«1. El foment, la defensa, la difusió i la investigació de la història i cultura valenciana, del patrimoni cultural valencià, de la música valenciana, de la llengua valenciana, de l'economia productiva valenciana i del sobiranisme valencià republicà.  
2. Estimular l'estudi de la realitat política, econòmica, social i cultural del poble valencià.  
3. Donar suport a:  
- l'economia productiva valenciana,  
- el desenvolupament econòmic dels ports i aeroports valencians i de l'Arc Mediterrani,  
- l'existència d'institucions financeres de capital majoritari valencià.  
4. Fomentar les bones relacions entre la Comunitat Valenciana i les comunitats veïnes amb les quals compartim el mateix mar o les mateixes conques hidrogràfiques, és a dir, amb les comunitats autònomes d'Aragó, de Castella-la Manxa, de Catalunya, de les Illes Balears i de Múrcia.  
Aquesta fundació pren d'exemple a l'agitador cultural, restaurador de la llengua valenciana i fundador de Lo Rat Penat, el republicà Constantí Llombart.  
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'efectuaran a través d'alguna de les formes següents d'actuació:  
a) L'atorgament de beques, premis i ajudes a la investigació i la promoció d'estudis.  
b) Edició de publicacions i vídeos  
c) Creació d'emissores de ràdio i televisió.  
d) L'organització de congressos, conferències, simposis, taules redones, seminaris, cursos, tallers.  
e) Promoure i facilitar tot tipus d'iniciatives relacionades amb les finalitats de la Fundació.  
f) Realitzar totes aquelles accions subordinades o accessòries a l'activitat principal com ara l'adquisició i el manteniment d'una seu social.  
  
g) Exercir les activitats econòmiques precises para el compliment de les finalitats.  
h) I, de manera genèrica, dur a terme totes les actuacions que siguen conduents al millor assoliment de les seues finalitats.  
A més, amb la finalitat d'obtenir ingressos, la Fundació podrà realitzar activitats mercantils l'objecte de les quals estiga relacionat amb les finalitats fundacionals o siguen complementàries o accessòries de les anteriors, amb submissió a les normes reguladores de la defensa de la competència, com les següents: el lloguer de les seues instal·lacions per a qualsevol tipus d'activitat legal.»  
  
Beneficiaris:  
«Seran potencials beneficiaris de la Fundació el conjunt del poble valencià, entès com el conjunt de tots els residents de la Comunitat Valenciana.  
La Fundació atorgarà amb criteris d'imparcialitat, objectivitat i no-discriminació els seus beneficis a las persones o entitats que, complint les condiciones expressades anteriorment, estime el patronat que en són legítims creditors, d'acord amb les bases, normes o regles que establisca a aquest efecte.  
Ningú podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de data 17 de gener de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Cical de la Comunitat Valenciana, amb el número 603V i classificar-la amb caràcter civicocultural i d'investigació, sota la tutela del Protectorat que exerceix la Generalitat. El seu domicili radicarà en el Campus de Gandia EPSG, en el número 1 del carrer Paranimf de la ciutat de Gandia, amb el codi postal 46195.  
  
Fins i activitats:  
«1. Les finalitats de la Fundació són, entre altres, la promoció del coneixement i la millora dels serveis públics, en especial, en l'àmbit local, i en benefici de l'interés general. A aquests efectes, tenen per objecte contribuir i donar suport a tot tipus d'actuacions i d'iniciatives per al coneixement, l'estudi, la difusió i l'assessorament a les entitats locals i els seus ens dependents, en aspectes tècnics, administratius, legals, econòmics, financers, tecnològics, socials, etc. de la gestió pública.  
Per a aconseguir les finalitats fundacionals anteriorment enunciades de forma genèrica, la Fundació orientarà les seues actuacions a l'exercici de les següents activitats, amb caràcter enunciatiu i no limitador:  
  
a) Contribuir i donar suport a tot tipus d'actuacions i iniciatives per a assistir als òrgans superiors de l'Administració local en la presa de decisions relatives al seu àmbit competencial, en tots els aspectes relatius a la seua gestió pública, tècnics, administratius, legals, econòmics i financers, socials, etc. Per a això podrà comptar amb la participació a mode enunciatiu i no limitador de:  
- Equips investigadors de les universitats públiques valencianes o de qualsevol altre centre d'investigació.  
- Personal al servei de l'Administració local  
- Empreses i professionals adscrits especialistes en les distintes matèries d'estudi.  
b) La formació específica relacionada amb les investigacions, tant dels càrrecs electes, com de qualsevol tipus de personal al servici de l'Administració pública, amb especial incidència en l'Administració local.  
c) L'assessorament i l'emissió de dictàmens o informes a instància de qualsevol Administració pública.  
d) La creació, disseny i innovació de processos, productes i serveis que es presten o siguen susceptibles de ser utilitzats per l'Administració local o els seus organismes relacionats o dependents.  
e) Qualsevol altra funció que es considere d'interés per al desenvolupament del coneixement, investigació aplicada, innovació, intercanvi d'experiències i informació sobre les funcions assenyalades, i, en general, la realització de totes les activitats directament relacionades amb els seus objectius.  
L'anterior enumeració d'actuacions de la Fundació no té caràcter limitador ni comporta l'obligatorietat d'atendre-les totes, ni tampoc ordre de prelació entre elles.»  
  
Beneficiaris:  
La Fundació desenvoluparà la seua activitat en benefici de l'interés general de les administracions locals i els seus ens dependents, del personal al seu servei i de totes les altres persones físiques i jurídiques, públiques i privades, que compartisquen l'interés o l'esforç a aconseguir les finalitats fundacionals i estiguen interessades a beneficiar-se dels serveis que s'ofereixen en el marc que regulen els presents estatuts, els reglaments que els despleguen, les bases que puguen aprovar-se i els acords dels òrgans de govern de la Fundació.»  
  
El que es fa públic en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 22 de març de 2017.- El secretari autonòmic de Justícia, Administració Pública, Reformes Democràtiques i Llibertats Públiques p. d. (R 07.08.2015; DOCV 7591, 12.08.2015): Ferran Puchades Vila.